изследване на структурата на земеделските стопанства под формата на преброяване, както е посочено в член 5 от Регламент (ЕС) 2018/1091.
 б)
 Когато ИСЗС се провежда като извадково изследване, както е посочено в член 5 от Регламент (ЕС) 2018/1091, актуализирането на КСП се извършва:
 i)
 или чрез обновяване на базовите данни по начин, подобен на описания в буква а),
 ii)
 или чрез прилагане на коефициент на промяна, когато КСП се актуализират, за да се отчетат промените, прогнозирани от държавата членка, в произведените количества и в цените по отношение на всяка променлива и район, които са настъпили от последния референтен период насам, както е посочено в член 4 от Делегиран регламент (ЕС) No 1198/2014.
 4. ИЗПЪЛНЕНИЕ
 Държавите членки отговарят, в съответствие с разпоредбите на настоящото приложение, за събирането на базовите данни, необходими за определяне на КСП, за тяхното изчисляване и за превръщането им в евро, както и за събирането на данни, изисквани за евентуалното прилагане на метода за актуализиране, когато е уместно. Държавите членки представят своите методики за събиране и изчисляване на Комисията, и ако е необходимо, добавят обяснения, за да се хармонизират изчисленията на КСП във всички държави членки.
 5. РАЗГЛЕЖДАНЕ НА СПЕЦИАЛНИ СЛУЧАИ
 Предвидени са специални правила за изчисляване на КСП за някои променливи и за общата СП на стопанството:
 а)
 Угари
 Свързаният с угари КСП се взема предвид, когато се изчислява общата СП на стопанството, само когато има други положителни КСП за стопанството.
 б)
 Семейни градини
 Тъй като продукцията от семейните градини обикновено е предназначена за собствена консумация от стопанина, а не за продажба, се счита, че КСП за тях е равен на нула.
 в)
 Селскостопански животни
 За селскостопанските животни променливите се разбиват по възрастови категории. Продукцията отговаря на стойността на растежа на животното през времето, прекарано в съответната категория. Казано иначе, тя отговаря на разликата между стойността на животното, когато напуска категорията, и неговата стойност, когато влиза в тази категория (наричана също стойност на заместване).
 г)
 Животни от рода на едрия рогат добитък под едногодишна възраст
 КСП, отнасящи се до животни от рода на едрия рогат добитък под едногодишна възраст, се вземат предвид при изчисляване на общата СП на стопанството само ако в стопанството има повече животни от рода на едрия рогат добитък под едногодишна възраст, отколкото крави. Вземат се предвид само КСП, отнасящи се до превишаващия броя на кравите брой на животните от рода на едрия рогат добитък под едногодишна възраст. Има само един КСП за животни от рода на едрия рогат добитък под едногодишна възраст
 д)
 Други овце и други кози
 КСП, отнасящи се до други овце, се вземат предвид при изчисляване на общата СП на стопанството, само ако в стопанството няма овце майки.
 КСП, отнасящи се до други кози, се вземат предвид при изчисляване на общата СП на стопанството, само ако в стопанството няма кози майки.
 е)
 Прасенца
 КСП, свързани с прасенца, се вземат предвид при изчисляване на общата СП на стопанството, само ако в стопанството няма свине майки.
 ж)
 Фуражи
 Ако в стопанството няма тревопасни животни (т.е. животни от рода на едрия рогат добитък,